Pentulive

Pentulive on Yleisradion Areena -suoratoistopalvelussa vuodesta 2021 lähettämä ohjelma, jossa seurataan koiranpentujen elämää ympärivuorokautisesti ja suorassa lähetyksessä noin kahdeksan viikon ajan pentujen syntymästä luovutusikään asti.

 Tuotanto 
Marraskuussa 2021 alkaneella ensimmäisellä tuotantokaudella seurattiin labradorinnoutajapentueen elämää. Toisella kaudella seurattiin shibapentuetta. Kolmas tuotantokausi alkoi syksyllä 2023, ja sillä kaudella pentueeksi valittiin whippetpentue. Sarjan neljäs tuotantokausi esitettiin syksyllä 2024. Kauden koirarotu oli bordercollie.

Viides tuotantokausi alkoi 14. lokakuuta 2025. Koirarotuna nähdään englanninspringerspanieli.

Neljännen tuotantokauden pentujen elämään keskittyvä dokumenttisarja Pentulive: eka vuosi julkaistaan 9. joulukuuta 2025.

 Tuotantokaudet 
+TuotantokausiKoirarotuEmoPennut1. kausilabradorinnoutajaAkkaYhdeksän pentua: Vinski, Arvo, Allu, Lyyti, Aada, Floora, Iisakki, Galle, Ykä2. kausishibaMöpsöKolme pentua: Ruska, Piki ja Roihu3. kausiwhippetSiniKuusi pentua: Into, Eloisa, Wauhti,Tuuli, Puhti, Huima4. kausibordercollieLoimuKymmenen pentua: Tuike, Säde, Välke, Kipinä, Salama, Rusko, Hämy, Pilke, Kulo ja Tähti5. kausienglanninspringerspanieli MuruYksitoista pentua: Tatti, Lakka, Myrsky, Kaste, Havu, Puro, Tuisku, Hanki, Tupru, Sumu ja Kuura.

 Palkinnot 
Pentulive on ollut kahdesti finalistina Kultaisen Venlan kategoriassa Event-ohjelma. Pentuliven toimittaja Pirjo Koskinen palkittiin Kennelliiton Vuoden tassunjälki -palkinnolla vuonna 2024. Pentulive voitti Vuoden Ilopilkku -palkinnon Särkänniemen Ilo Awards -äänestyksen yhteisö-/ilmiökategoriassa vuonna 2023.

Lähteet

Luokka:Yle TV1:n televisio-ohjelmat
Luokka:2020-luvun suomalaiset televisiosarjat